שיחה:יוסף טל

message: איתן, לבקשתך עברתי על הערך. התרשמותי הראשונה היא התפעלות מריבוי החומר ומעושר הפרטים, אבל בכל זאת נראה לי, שהפירוט רב מדי, במידת מה, בהשוואה לערכי מלחינים אחרים. אולי עדיף לקצר במידת מה בפרק הביוגרפי ולעומת זאת, הכרחי לספר הרבה יותר על תרומתו הרבה בנושא המוזיקה האלקטרונית, שהיא התחום המייחד אותו ממלחינים ישראלים אחרים. (ראיתי שהפרק העוסק בסגנונו מיועד להיכתב, כך שמן הסתם תעסוק בכך בקרוב.)
אני חלוקה בדעתי לגבי הציטטות - האם להביאן באריכות כזאת בגוף הערך או להסתפק בתמצית שלהן עם הפניה לקישור חיצוני שם יובאו במלואן. אנסה להתייעץ עם עוד כמה כותבים ותיקים, לאו דווקא בתחום המוזיקה, ונראה מה תהיה דעתם. בכל מקרה, כל הכבוד על ההשקעה, המורגשת מאד בתוצאה. טוב היה, אם לכל המוזיקאים הישראלים היו בנים או בנות, שיהיו מוכנים להשקיע מזמנם וידיעותיהם להנצחת הוריהם, בהם כאלה שאינני מצליחה למצוא חומר מספק לכתיבת ערכים עליהם.שלומית קדם - שיחה 21:35, 1 ביוני 2009 (IDT)
replies: text: אני מוכרח להעיר שלדעתי פרק הביוגרפיה כלל אינו גדול מדי. אביעדוס • שיחה 22:01, 1 ביוני 2009 (IDT)
replies: text: :לאו דווקא גדול, אלא גדוש פרטים, אולי קצת מעל למידה.שלומית קדם - שיחה 22:07, 1 ביוני 2009 (IDT)
replies: text: ::תודה, שלומית, על דבריך והערותיך. לגבי הציטוטים: המקור אינו נמצא באתר אינטרנטי שניתן להפנות אליו, אלא רק כרפרנס של ספר. חשבתי, לכן, שיהיה פשוט יותר לקורא לראות את הציטוט בדף ויקיפדיה גופו. לגבי ההשוואה למלחינים אחרים - זו נקודה בעייתית במקצת, שכן (כפי שאת רואה) ערכים של מלחינים ישראלים אחרים אינם כה "מושקעים". האם יש להתיישר לפי "הממוצע" הקיים, או להרחיב מבלי "להעמיס"? האם ההשוואה אמורה להיות עם מלחינים דווקא, או אולי אנשי רוח בכלל?איתן טל - שיחה 22:41, 1 ביוני 2009 (IDT)

text: ::ההשוואה שאני עושה היא עם מוזיקאים, כי זה התחום שאני עוסקת בו, אבל העיקרון אינו שונה גם לגבי אנשי רוח אחרים. כפי שאמרתי, אינני רוצה לקבוע מסמרות בעניין ולכן פניתי אל עוד שני ויקיפדים ותיקים ומנוסים, כדי שיביעו גם הם את דעתם. ציינתי את נושא ההשקעה ואת דעתי החיובית לגביו, אבל אני עדיין סבורה, שאזכור כל המורים, למשל, מסרבל במידת מה ואולי עדיף להסתפק באחדים, המוכרים שבהם ורצוי כאלה שיש להם כבר ערך בוויקיפדיה. אגב, אם לציטטות אין מקור אינטרנטי, אפשר להביא את חלקן בגוף הערך ובשלמותן לשים אותן כהערת שוליים עם הפניה, אבל שוב, אינני בטוחה אם כך עדיף או אחרת ונראה מה יאמרו אחרים.שלומית קדם - שיחה 23:33, 1 ביוני 2009 (IDT)
replies: text: :::איתן, עברתי עכשיו ברפרוף על הערך האנגלי, ונראה לי, שהגישה שנקטת שם לגבי מוריו של אביך היא הנכונה, אם כי את פרידריך טראוטוויין כדאי לדעתי להזכיר גם שם (אגב, אם יש לך חומר ביוגרפי עליו, אשמח לכתוב לו ערך, הוא מוזכר גם בטראוטוניום). בערכים רבים בוויקיפדיה האנגלית נתקלתי בעומס של שמות מורים, שרבים מהם אינם מוכרים, ובמקרים כאלה אני מעדיפה לצמצם לשמות בודדים, מן החשובים ביותר, ואז לכתוב להם ערכים, במידת האפשר.שלומית קדם - שיחה 12:56, 2 ביוני 2009 (IDT)
replies: text: ::::לשלומית שלום, את הערך באנגלית ובגרמנית רק התחלתי "לשפץ".בשתי השפות יש טעויות רבות ויש צורך לערכם מחדש, לדעתי. כאשר תסתיים העריכה של הדף בעברית אגש לשפות האחרות. לגבי רשימת המורים - אמתין לשמוע את דעת הויקיפדים והמומחים כי איני מבין מספיק במטריה המקצועית כדי לשפוט מי מהם חשוב דיו ואת מי להשמיט. ציינתי את המורים שנזכרים באוטוביוגרפיות של אבי וחשבתי שזאת סיבה טובה מספיק כדי להכלילם, אך בהחלט ייתכן ואני טועה ויש צורך בהערכה אובייקטיבית של חשיבותם. עקרונית נראה לי שצריך לציין גם כאלה שעדיין אין להם ערך בעברית. העובדה שמישהו "אינו מוכר" עדיין (כי אין לו דף בעברית) אינה מוכיחה שאינו חשוב. העובדה שלרבים מהם יש דפים בשפות אחרות מוכיחה, אולי, שבניכר הם חשובים דיים. לגבי פרק הסגנון חשבתי לשלב קטעים ממאמרו של יהואש הירשברג שהתפרסם בעלון המכון למוסיקה ישראלית. מקווה לקבל את רשותו... לגבי טראוטווין: הוא נזכר באוטוביוגרפיה של אבי ואבדוק אם והיכן יש הרחבות מעבר לאנקדוטה.איתן טל - שיחה 13:40, 2 ביוני 2009 (IDT)
replies: text: ::::::זה בדיוק מה שתכננתי לעשות כשלב הבא - לבדוק למי מן המורים שנזכרים בערך בעברית יש ערכים באנגלית, כדי שאפשר יהיה לתרגם אותם לעברית. אם למי מהם יש ערך בגרמנית, למשל, אשמח אם תתרגם אותו כי שליטתי בגרמנית איננה מספיקה לכך.שלומית קדם - שיחה 20:29, 2 ביוני 2009 (IDT)
התבקשתי על ידי שלומית לקרוא את הערך ולהעיר הערותי. ראשית, ברוך הבא איתן ותודה על התרומה היפה לוויקיפדיה. אכן, חבל שלא כל מוסיקאי קלאסי ישראלי זוכה לבן המגלה עניין בשימור מורשת אביו בוויקיפדיה העברית. עקרונית הערך יפה, ועומד בסטנדרטים של הוויקיפדיה, פרט לכמה דברים - אכן יש לברור את המוץ מן הבר באשר לשמות המורים. יש עומס אדיר של שמות, מקומות ותאריכים. יש לפשט קצת. לא כל מידע ממה שנכתב הוא חשוב, ועודף הפרטים מפריע לתמונה הכוללת. הערות השוליים גם הן דחוסות. ייתכן שלא לכל דבר צריך אסמכתא. הערות אינפורמטיביות נוסח הערות 1, 2 ו-5 הן מיותרות. אם הדבר חשוב, יש לציינו בגוף הטקסט. אם אינו חשוב, לי, לפחות, ההערה מפריעה. ייתכן שיש מקום לקצץ מעט בנטיעות בציטוטים. הם יפים, הם מועילים, אך הם ארוכים מדי, ובסופו של דבר, אנו כותבים כאן אנציקלופדיה. ושוב תודה על התרומה הנאה - כה לחי! אלמוג 20:38, 2 ביוני 2009 (IDT)

text: תודה, אלמוג, על הערותיך. אשתדל להפנים ולבצע.איתן טל - שיחה 19:23, 4 ביוני 2009 (IDT)
replies: text: :לגבי הקישורים הפנימיים ניתן גם להעזר ב-en:Grove Dictionary of Music and Musicians, המהדורה האחרונה משנת 2001 מכילה 29 כרכים והיא מצויה בספריות האוניברסיטאות וזמינה לבעלי מנוי אונליין צחי לרנר - שיחה 00:42, 5 ביוני 2009 (IDT)
replies: text: ::שמתי לב, שגם הערך צבי אבני הורחב מאד, ולפי שם הכותב אני משערת, שגם כאן מדובר בקרוב משפחה. כל הכבוד ונקווה שהמגמה תימשך.שלומית קדם - שיחה 08:22, 5 ביוני 2009 (IDT)

message: בהתאם לכללי ויקיפדיה (Conflict of Interest) מוצהר כאן שאני בנו של יוסף טל  Etan Tal - איתן טל - שיחה 20:03, 1 באוקטובר 2009 (IST)
thread_title:  COI 

message: היכן בדיוק היה המרכז למוזיקה אלקטרונית בו צולמה התמונה עם הסינתיסייזר ומכשיר ההקלטה. אני מניח שזה היה באוניברסיטה בגבעת רם. אגב מכשיר ההקלטה שבתמונה Studer C37 הוא אחד ממכשירי ההקלטה המוערכים ביותר בכל הזמנים. עכשיו ראיתי שהתמונה הוספה לערך Studer באנגלית, את תיאור התמונה אני ביצעתי לפני כמה זמן.--‏Avin • שיחה‏ 01:31, 19 באוקטובר 2009 (IST)
replies: text: :המרכז היה בבנין דנציגר (זה היה הבנין לפיזיקה, בחלק הדרומי של קמפוס גבעת רם). אח"כ עבר המרכז לבנין טרה-סנטה.  Etan Tal - איתן טל - שיחה 08:58, 19 באוקטובר 2009 (IST)
replies: text: ::האם מאוחר יותר עבר המרכז להר הצופים והאם יש לך מידע מי היה הטכנאי של המרכז.--‏Avin • שיחה‏ 11:55, 19 באוקטובר 2009 (IST)
replies: text: :::באותה תקופה הטכנאי היה סיילס (כרגע לא זכור לי השם הפרטי, אבל אוכל לברר). הציוד של המרכז עבר להר הצופים, אבל זה היה אחרי שאבי כבר עזב. היתה גם שותפות ציוד עם דליה כהן בשלב מסוים, עד כמה שאני זוכר. Etan Tal - איתן טל - שיחה 13:56, 19 באוקטובר 2009 (IST)
replies: text: ::::אני חושב ששמו של הטכנאי היה אליעזר סיילס. שאלתי על הטכנאי מאחר שלפני כעשר שנים ראיתי בהר הצופים באזור המוסיקולוגיה (לאחר שסיילס כבר פרש) סוג של סינתיסייזר עתיק. אולי זה היה המכשיר שבתמונה?.--‏Avin • שיחה‏ 23:22, 19 באוקטובר 2009 (IST)
replies: text: :::::בדקתי בתיקים מצאתי: יעקב סיילס (סייליס?). הייתי לפני כשלש שנים בהר הצופים. היה שם אי-סדר כזה שלא ניתן היה לראות דבר. חיפשתי סלילי טייפ עם יצירות והתאכזבתי, כמובן. בהחלט ייתכן שהמכשירים האלה עדיין מאוכסנים באיזה ארון נסתר ואיש אינו יודע מהם.  Etan Tal - איתן טל - שיחה 23:57, 19 באוקטובר 2009 (IST)
thread_title:  המרכז למוזיקה אלקטרונית  

message: 1. יוחנן רון, "המוסיקה הכלית של יוסף טל: סגנון והשקפה אמנותית", עבודה לשם קבלת תואר דוקטור, אוניברסיטת בר-אילן 1990.
2. יוחנן רון, "יוסף טל: 'קינה על מות משה', רקוויאם לסולנים, מקהלה, תזמורת וסרט מגנטי - התמליל והצליל". הארכיון למוסיקה ישראלית חוברת מס' 7, ע' 14 - 20.
3. יוחנן רון, "הצליל כרעיון וכנושא ברביעיה מס' 3 של יוסף טל", הארכיון למוסיקה ישראלית, חוברת מס' 5. ע' 13 - 19.
4.Yohanan Ron, "Expression of the Twelve-ton Row in the Works of Oedeon Partos and Josef Tal", Orbis Musicae Vol.11 1993/94, p.p. 81-91
replies: text: :שלום 89.138.198.139 
תודה על התוספות שציינת - מדוע לא תשלבן בתוך הערך עצמו? (לא כל המקורות שציינת נמצאים בידי, אבל אני מבין שהם מוכרים לך היטב...) דרך אגב, חלק מההפניות קיים כבר בדף באנגלית Josef Tal אותו אני מעדכן באופן שוטף. אם תוכל, אנא בדוק גם שם ועדכן את הנחוץ. שבת שלום -  Etan J. Tal - שיחה 14:31, 15 בינואר 2010 (IST)
thread_title:  תוספת לבבליוגרפיה 

message: יוחנן רון: "המוסיקה הכלית של יוסף טל: סיגנון והשקפה אמנותית", עבודה לשם קבלת תואר דוקטור, אוניברסיטת בר-אילן 1990.
thread_title:  לקריאה נוספת 

message: ערך יפהפה. אני חושב שכדאי לחשוב בכיוון של להפוך אותו לערך מומלץ. אבנר - שיחה 15:33, 15 בנובמבר 2012 (IST)
thread_title:  מומלצות 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.imi.org.il/site/
** In יוסף טל on 2011-11-23 00:01:46, 404 Not Found
** In יוסף טל on 2011-11-28 00:16:09, 404 Not Found
** In יוסף טל on 2013-05-04 07:31:08, 404 Not Found
--Matanyabot - שיחה 10:31, 4 במאי 2013 (IDT)
thread_title:  קישור שבור 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://meidad.blogspot.com/2007/11/josef-tal-symphonies-4-6.html
** In יוסף טל on 2013-05-04 07:31:17, 404 Not Found
** In יוסף טל on 2013-05-05 05:03:17, 404 Not Found
** In יוסף טל on 2013-05-15 01:37:37, 404 Not Found
--Matanyabot - שיחה 04:37, 15 במאי 2013 (IDT)
thread_title:  קישור שבור 2 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://meidad.blogspot.com/2007/11/josef-tal-symphonies-1-3.html
** In יוסף טל on 2013-05-04 07:31:17, 404 Not Found
** In יוסף טל on 2013-05-05 05:03:17, 404 Not Found
** In יוסף טל on 2013-05-15 01:37:39, 404 Not Found
--Matanyabot - שיחה 04:38, 15 במאי 2013 (IDT)
thread_title:  קישור שבור 3 

message: שלום עורכים יקרים,
מצאתי קישור חיצוני אחד או יותר ביוסף טל שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.wolffund.org.il/index.php?dir=site&page=winners&cs=471 נמצא כקישור שבור. מומלץ להוסיף https://web.archive.org/web/20150923181809/http://www.wolffund.org.il/index.php?dir=site&page=winners&cs=471 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 03:28, 8 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: קטגוריה:ערכים שיש לתקן בהם קישורים חיצוניים
שלום,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*https://wolffund.org.il/2019/12/24/יוסף-טל-2/ נמצא כקישור שבור. מומלץ להוסיף https://web.archive.org/web/20221012160115/https://wolffund.org.il/2019/12/24/יוסף-טל-2/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 23:41, 28 בינואר 2024 (IST)
thread_title:  נמצאו קישורים חיצוניים שצריכים תיקון (ינואר 2024)